Kim Samuelsen er dyrlæge ved Hestehospitalet Himmerland. Han behandler heste, som for eksempel har fået et vrid i kroppen under et fald, og som skal have løsnet musklerne op. Det gør han ved brug af akupunktur og laserbehandling - en uvant metode til dyr og noget, der møder skepsis i flere dyrlægekredse. - For mig handler det bare om at have flere værktøjer i værktøjskassen. Jeg er jo ikke kun alternativ behandler, men også almindelig dyrlæge, siger Kim Samuelsen. - Jeg møder en læge eller dyrlæge, som siger, at man ikke har set bevis for, at det virker. Dertil kan jeg kun sige, at de ikke har ledt længe nok, fortsætter han. Han har i flere år benyttet sig af de alternative behandlingsmetoder på hestene - med stor succes. - Teorien bag akupunktur på dyr er den samme som på mennesker, forklarer han. Se med i Nordjylland LIVE onsdag klokken 19.30, hvor vi sætter fokus på akupunktur.

Referat:
I Nordjylland LIVE sætter vi i denne uge fokus på alternative behandlingsformer.